କେନ୍ଦ୍ରାପଡ଼ା, ଅଗଷ୍ଟ ୨୯(ଲୋକାଲ ୱାୟାର): ମହିଳା ଫୁଟବଲର ଅନ୍ତୁଡ଼ିଶାଳ ଭାବେ ପରିଚିତ ଆଳିର ଦୁଇ ଜାତୀୟ ମହିଳା ଫୁଟବଲ ଖେଳାଳି ଦାରିଦ୍ର୍ୟ ସହ ଲଢ଼େଇ କରୁଛନ୍ତି ।
ଆଳି ବ୍ଲକ ଦେମାଳ ଗାଁର ସୁଶ୍ରୀ ସଂଗୀତା ମଲ୍ଲିକ ଓ ସୁଜାତା ମଲ୍ଲିକ ରାଜ୍ୟ ପାଇଁ ଅନେକ ଗୌରବ ଆଣିଥିଲେ ବି ଦାରିଦ୍ର୍ୟ ସେମାନଙ୍କ ପିଛା ଛାଡ଼ି ନାହିଁ ।
ଝାଟିମାଟି ଘରେ ରହୁଥିବା ସୁଜାତା ଗାଁରେ ଥିବା ଏକ ଇଟାଭାଟିରେ ଦିନ ମଜୁରିଆ ଭାବେ କାମ କରୁଥିବା ବେଳେ ସୁଶ୍ରୀ ସଙ୍ଗୀତା ଗୁଜୁରାଣ ମେଣ୍ଟାଇବା ପାଇଁ ପରଘରେ କାମ କରୁଛନ୍ତି ।
ସୁଶ୍ରୀ ସଙ୍ଗୀତା ମଲ୍ଲିକ ସିନିୟର ମହିଳା ଫୁଟବଲ ଦଳରେ ୨୦୦୫ରୁ ୨୦୧୨ ଯାଏଁ ଓଡିଶାକୁ ପ୍ରତିନିଧିତ୍ୱ କରିଥିଲେ । ସେ ଓଡ଼ିଶା ଟିମରେ ଖେଳୁଥିବା ବେଳେ ୨୦୧୦ରେ ଓଡ଼ିଶା ରନର୍ସ ଅପ୍ ହୋଇଥିଲା ।
ପାଞ୍ଚ ବର୍ଷ ତଳେ ବାହା ହୋଇଥିଲି । ହେଲେ ଦୁର୍ଭାଗ୍ୟ ମୋ ପିଛା ଛାଡ଼ି ନଥିଲା । ଦୁଇ ବର୍ଷ ତଳେ ସ୍ୱାମୀ ଅଲଗା ହୋଇ ଯାଇଥିଲେ ।
ଏବେ ଗାଁରେ ରହୁଛି ଓ ପରଘରେ ପାଇଟି କରି ଚଳୁଛି । ମୋର ଚାକିରିଟିଏ ନିହାତି ଦରକାର ବୋଲି ଦଶମ ଶ୍ରେଣୀ ଯାଏଁ ପଢ଼ିଥିବା ସୁଶ୍ରୀ ସଙ୍ଗୀତା କହିଛନ୍ତି ।
ସୁଜାତା ମଲ୍ଲିକ ୨୦୦୫ରୁ ୨୦୧୫ ଯାଏଁ ସବ୍ ଜୁନିୟର ଓ ଜୁନିୟର ବର୍ଗରେ ଓଡ଼ିଶାକୁ ପ୍ରତିନିଧିତ୍ୱ କରିଥିଲେ । ସେ ଏବେ ନିଜ ଗାଁରେ ଥିବା ଇଟାଭାଟିରେ ଦିନ ମଜୁରିଆ କାମ କରୁଛନ୍ତି ।
ଉଭୟେ ରାଜ୍ୟ ପାଇଁ ଅନେକ ପୁରସ୍କାର ଜିତିଥିଲେ ବି କର୍ତୃପକ୍ଷ ସେମାନଙ୍କୁ ଚାକିରି କିମ୍ବା ଆର୍ଥିକ ସହାୟତା ଦେଇନାହାନ୍ତି ।
ବାପା ରାମଚନ୍ଦ୍ର ମଲ୍ଲିକ ପକ୍ଷାଘାତରେ ପୀଡ଼ିତ ଥିବାରୁ ଚାରି ଜଣିଆ ପରିବାର ଚଳାଇବାକୁ ଇଟାଭାଟିରେ କାମ କରୁଛି । ଆମର ତିନି ବଖୁରିଆ ଝାଟିମାଟି ଘର କେତେବେଳେ ଭୁଶୁଡ଼ି ପଡ଼ିବ କେହି କହିପାରିବେ ନାହିଁ । ଅର୍ଥାଭାବ ଯୋଗୁଁ ଘର ମରାମତି ହୋଇ ପାରୁନାହିଁ ବୋଲି ସୁଜାତା କହିଛନ୍ତି ।
ମହିଳା ଫୁଟବଲରେ ମୁଁ ଓଡ଼ିଶା ଦଳରେ ଅନେକ ଥର ଖେଳିଛି ଓ ମେଡାଲ ଜିତିଛି । ହେଲେ ସେସବୁର କିଛି ମୂଲ୍ୟ ନାହିଁ ।
ମୁଁ ଯୁକ୍ତ ଦୁଇ ଯାଏଁ ପଢିଛି । ଚାକିରିଟିଏ ଦେବାକୁ ନେତା, ପ୍ରଶାସକ ଓ କ୍ରୀଡ଼ା ଅଧିକାରୀମାନେ ପ୍ରତିଶ୍ରୁତି ଦେଇଥିଲେ । ହେଲେ ସବୁ କଥାରେ ରହିଗଲା । ମୋର ସବୁ ସ୍ୱପ୍ନ ଧୂଳିସାତ ହୋଇଯାଇଛି ବୋଲି ସୁଜାତା କହିଛନ୍ତି ।
ଭଲ ଖେଳାଳିଙ୍କୁ ଭୁଲି ଯିବାର ଅନେକ ନଜୀର ଓଡିଶାରେ ରହିଛି । ତେଣୁ ମହିଳା ଫୁଟବଲ ଖେଳାଳିଙ୍କ ଦାରିଦ୍ର୍ୟ ସହ ସଂଘର୍ଷ କାହାକୁ ଆଶ୍ଚର୍ଯ୍ୟଚକିତ କରୁନାହିଁ ।
ସବ୍- ଜୁନିୟର, ଜୁନିୟର ଓ ସିନିୟର ବର୍ଗରେ ଆାଳିର ପ୍ରାୟ ୪୦ ଝିଅ ଭାରତ ଓ ଓଡ଼ିଶାକୁ ପ୍ରତିନିଧିତ୍ୱ କରିଛନ୍ତି । ଚାକିରି ପାଇଥିବା ମାତ୍ର ୨୫ ଖେଳାଳିଙ୍କ ମଧ୍ୟରୁ ଅଧିକାଂଶ ବାହାର ରାଜ୍ୟରେ ଚାକିରି ପାଇଛନ୍ତି ।
ଚାକିରି ଆଶାରେ ପ୍ରତିଭାବାନ ମହିଳା ଫୁଟବଲ ଖେଳାଳିମାନେ ଅନ୍ୟ ରାଜ୍ୟକୁ ଚାଲିଯିବାକୁ ବସିଛନ୍ତି । ଅତୀତରେ ବାହାର ରାଜ୍ୟରେ ଚାକିରି ପାଇ ବହୁ ଭଲ ଖେଳାଳି ଓଡ଼ିଶା ଛାଡ଼ିଛନ୍ତି ।
ଏହା ଓଡ଼ିଶାର କ୍ରୀଡ଼ା ଜଗତ ପ୍ରତି ଶୁଭଙ୍କର ନୁହେଁ ବୋଲି ଆଳିର ମହିଳା ଫୁଟବଲ କୋଚ ସୁଶାନ୍ତ କୁମାର ମଲ୍ଲିକ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
